आफ्नो नाममा ‘मान’ भएकाले त्यत्ति धेरैसित नजुधेको उनी सुनाउँछन् । ‘पहिले पर्वत लाङ्दीका गणेशबहादुर गुरुङ मन्त्री हुनुभयो । उहाँ स्वर्गे भइसक्नुभयो । पृथ्वीनारायण क्याम्पसका डिन गणेशबहादुर गुरुङ राजपरिषद् सदस्य अहिले पनि हुनुहुन्छ । योजना आयोगका पूर्वसदस्य गणेश गुरुङ हुनुहुन्छ । मेरा भतिज गणेशमान गुरुङ पत्रकार छन् । नेता गणेश गुरुङ, समाजसेवामा संलग्न गणेश गुरुङहरू हुनुहुन्छ,’ उनी भन्छन्, ‘अरू बेलामा होइन, ल्होछार र अन्य अवसरमा हामी गणेश गुरुङहरूको भेट हुन्छ । अरूले गणेश गुरुङ नाम कति धेरै भन्छन् । एउटै नामले गर्दा मलाई असर परेको छैन ।’
